<classify> Anapokuwa mzuri kupita kiasi Unapogundua kuwa mpenzi wako ameanza kuwa na tabia zisizo za kawaida na kuwa mzuri kupita kiasi, ni lazima kuna kitu anajaribu kuficha ili usigundue. Hakuna mume ambaye ana uwezo wa kumfurahisha mpenziwe kila wakati. 1.Kutembea na simu kila mahali Hili ni thibitisho tosha, utapatana na mume ambaye kamwe haachi simu yake na kila anaposahau kuibeba, anarudi mbio kuichukua. Mara nyingi simu hiyo huwa tayari umetiwa nywila za ajabu hata ukisalia nayo huwezi kuifungua. Hii ni ishara kamili kuwa kamwe hataki upate kuona arafa za mpango wa kande kwenye simu hiyo. 2.Kukutumia arafa za kimapenzi ambazo si zako Kila mmoja humjua mpenziwe kwa ndani na hata mawasiliano ambayo mwaweza kuwa nayo katika simu. Wakati mwingine mume akiwa na mpango wa kando, anajipata amemtumia arafa yako na kisha kukutumia arafa ya yule mpango wake, hii ni katika hali ya kuchanganyikiwa. Punde tu baada ya kukutumia arafa hiyo, atasisitiza kuwa arafa hiyo ni yako hata ikiwa unajua wazi kuwa haikufai. 3.Kukaaa kukutambulisha kwa marafiki na familia yake Mume ambaye hajaamua kuwa nawe kamwe hatakubali kukutambulisha kwa marafiki na familia yake maana anajua akifanya hivyo atakuwa amejifuga. Hii ni ishara kuwa angali na mwengine na agali anajaribu kupima ni nani kati yenye atakayemfaa zaidi. 4. Kujibana akipiga simu simu za kazi Mara kadhaa atajifanya kuwa kuna simu anapokea ama anapiga na wakati huo hataki upate kusikia mazungumzo hayo. Ukisisitiza simu hiyo ipokelewe ukiwa upo, atageuka na kudai kuwa mtandao una shida na hivyo kuyakatiza mazungumzo ghafla ama kuahidi kupiga simu baadaye. 5.Ana shughuli kila wakati Mpenzi wako anapokosa muda wa kuwa pamoja nawe akidai kuwa ana shughuli kila wakati, dada toka, lazima tayari kuna mtu ambaye amechukua nafasi yako ila hataki kukuambia wazi. 6.Kushinda akilalamika Mara nyingi utasikia akisema kuwa umebadilika, mavazi na hata tabia. Atadai kuwa humhudumii sawa na wakati mlivyoptana. Anachojaribu kueleza ni kuwa yeye ndiye hawezi kukupa muda wake wote kama zamanai ila inakusingizia wewe ili usitambue ujanj wake.  <topic>: BURUDANI 